ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 29.01.2016թ. ստացվել է բողոք:

Բողոք բերող անձ` «Մավշին» ՍՊԸ

Պատվիրատու` Վայքի քաղաքապետարան

**Գնման ընթացակարգի ծածկագիրը և առարկան`** «ՎՔ-ԲԸԱՀ-ԱՇՁԲ-15» ծածկագրով առանց գնումների հայտարարությունը նախապես հրապարակելու բանակցային ընթացակարգ, ՀՀ Վայոց Ձորի մարզի Վայք համայնքի քաղաքային այգու բարեկարգման և Վայք համայնքի «Արևիկ» մարզադաշտի հիմնանորոգման աշխատանքների ձեռքբերում:

**Բողոքի առարկան և պահանջը`**

1. Դադարեցնել ՀՀ Վայոց Ձորի մարզի Վայք քաղաքապետարանի կողմից Ընթացակարգի գնահատող հանձնաժողովի 2015թ. դեկտեմբերի 30-ին ժամը 10:30-ին կայացած նիստի թիվ 2 արձանագրությամբ` «Մավշին» ՍՊԸ-ի «Մասնագիտական փորձառություն» և «Տեխնիկական միջողներ» չափանիշները հրավերի պահանջներին չբավարարելու, «Մավշին» ՍՊԸ-ի հայտն Ընթացակարգի հրավերով պահանջված փաստաթղթեր առկա չլինելու, հրավերով սահմանված պահանջներին անհամապատասխան ճանաչելու և «ՎՔ-ԲԸԱՀ-ԱՇՁԲ-15» ծածկագրով առանց գնումների հայտարարությունը նախապես հրապարակելու բանակցային ընթացակարգը չկայացած հայտարարելու մասին որոշումները:
2. Կիրառել ժամանակավոր միջոց. կասեցնել «ՎՔ-ԲԸԱՀ-ԱՇՁԲ-15» ծածկագրով առանց գնումների հայտարարությունը նախապես հրապարակելու բանակցային ընթացակարգը:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**